title: Εκτελεστικός κανονισμός (ΕΕ) 2018/1594 της Επιτροπής, της 22ας Οκτωβρίου 2018, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [Bratislavský rožok/Pressburger Kipfel/Pozsonyi kifli (ΕΠΙΠ)]

text:
                  24.10.2018

                  EL

                  Επίσημη Εφημερίδα της Ευρωπαϊκής Ένωσης

                  L 265/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1594 ΤΗΣ ΕΠΙΤΡΟΠΉΣ
         της 22ας Οκτωβρίου 2018
         για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο των εγγυημένων παραδοσιακών ιδιότυπων προϊόντων [Bratislavský rožok/Pressburger Kipfel/Pozsonyi kifli (ΕΠΙΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:

                     (1)

                     Σύμφωνα με το άρθρο 53, παράγραφος 1, πρώτο εδάφιο, του κανονισμού (ΕΕ) αριθ. 1151/2012, η Επιτροπή εξέτασε την αίτηση της Σλοβακίας για την έγκριση τροποποίησης των προδιαγραφών του εγγυημένου παραδοσιακού ιδιότυπου προϊόντος «Bratislavský rožok»/«Pressburger Kipfel»/«Pozsonyi kifli», η οποία καταχωρίσθηκε δυνάμει του εκτελεστικού κανονισμού (ΕΕ) αριθ. 729/2012 της Επιτροπής (2).

                     (2)

                     Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο β) του εν λόγω κανονισμού, στην Επίσημη Εφημερίδα της Ευρωπαϊκής Ένωσης (3).

                     (3)

                     Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, πρέπει να εγκριθεί η τροποποίηση των προδιαγραφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Bratislavský rožok»/«Pressburger Kipfel»/«Pozsonyi kifli» (ΕΠΙΠ).

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 22 Οκτωβρίου 2018.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 343 της 14.12.2012, σ. 1.

            (2)  Εκτελεστικός κανονισμός (ΕΕ) αριθ. 729/2012 της Επιτροπής, της 8ης Αυγούστου 2012, για την καταχώριση ονομασίας στο μητρώο των εγγυημένων παραδοσιακών ιδιότυπων προϊόντων [Bratislavský rožok/Pressburger Kipfel/Pozsonyi kifli (ΕΠΙΠ)] (ΕΕ L 213 της 10.8.2012, σ. 9).

            (3)  ΕΕ C 19 της 19.1.2018, σ. 28.


title: Εκτελεστικός κανονισμός (ΕΕ) 2018/1596 της Επιτροπής, της 23ης Οκτωβρίου 2018, για την παράταση της παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Occitanie και Provence-Alpes-Côte d'Azur)

text:
                  24.10.2018

                  EL

                  Επίσημη Εφημερίδα της Ευρωπαϊκής Ένωσης

                  L 265/9

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1596 ΤΗΣ ΕΠΙΤΡΟΠΉΣ
         της 23ης Οκτωβρίου 2018
         για την παράταση της παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Occitanie και Provence-Alpes-Côte d'Azur)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1967/2006 του Συμβουλίου, της 21ης Δεκεμβρίου 2006, σχετικά με μέτρα διαχείρισης για τη βιώσιμη εκμετάλλευση των αλιευτικών πόρων στη Μεσόγειο Θάλασσα, την τροποποίηση του κανονισμού (ΕΟΚ) αριθ. 2847/93 και την κατάργηση του κανονισμού (ΕΚ) αριθ. 1626/94 (1), και ιδίως το άρθρο 13 παράγραφος 5,
         Εκτιμώντας τα ακόλουθα:

                     (1)

                     Το άρθρο 13 παράγραφος 1 του κανονισμού (ΕΚ) αριθ. 1967/2006 απαγορεύει τη χρήση συρόμενων εργαλείων εντός 3 ναυτικών μιλίων από την ακτή ή εντός αποστάσεως από την ακτή μέχρι την ισοβαθή των 50 μέτρων στην περίπτωση που το βάθος αυτό συναντάται σε μικρότερη απόσταση από την ακτή.

                     (2)

                     Κατόπιν αιτήματος κράτους μέλους, η Επιτροπή δύναται να επιτρέψει παρέκκλιση από το άρθρο 13 παράγραφος 1 του κανονισμού (ΕΚ) αριθ. 1967/2006, υπό την προϋπόθεση ότι πληρούται σειρά όρων που προβλέπονται στο άρθρο 13 παράγραφοι 5 και 9.

                     (3)

                     Παρέκκλιση από το άρθρο 13 παράγραφος 1 πρώτο εδάφιο του εν λόγω κανονισμού για τη χρήση πεζοτρατών σε ορισμένες θαλάσσιες ζώνες που βρίσκονται στα χωρικά ύδατα της Γαλλίας, ανεξάρτητα από το βάθος, χορηγήθηκε έως τις 31 Δεκεμβρίου 2014 με τον εκτελεστικό κανονισμό (ΕΕ) αριθ. 587/2014 της Επιτροπής (2).

                     (4)

                     Με τον εκτελεστικό κανονισμό (ΕΕ) 2015/1421 της Επιτροπής (3) παρατάθηκε η εν λόγω παρέκκλιση έως τις 25 Αυγούστου 2018.

                     (5)

                     Στις 23 Μαΐου 2018, η Επιτροπή έλαβε αίτημα από τη Γαλλία για παράταση της παρέκκλισης η οποία έληξε στις 25 Αυγούστου 2018. Η Γαλλία διαβίβασε επικαιροποιημένες πληροφορίες που αιτιολογούν την παράταση της παρέκκλισης.

                     (6)

                     Η Γαλλία ενέκρινε σχέδιο διαχείρισης βάσει του άρθρου 19 παράγραφος 2 του κανονισμού (ΕΚ) αριθ. 1967/2006 (4).

                     (7)

                     Η επιστημονική, τεχνική και οικονομική επιτροπή αλιείας (ΕΤΟΕΑ) εξέτασε το αίτημα παρέκκλισης που υπέβαλαν οι αρχές της Γαλλίας τον Ιούλιο του 2018 (5). Η ΕΤΟΕΑ τόνισε την ανάγκη για βελτίωση της συλλογής δεδομένων. Η Γαλλία δεσμεύτηκε να βελτιώσει τη συλλογή δεδομένων δρομολογώντας τη διενέργεια επιστημονικής μελέτης για την παρακολούθηση της αλιείας και για την ενίσχυση της προσπάθειας δειγματοληψίας, δεσμεύτηκε δε να βελτιώσει το πλαίσιο ελέγχου πέρα από τις υποχρεώσεις που καθορίζονται για τα οικεία σκάφη στον κανονισμό (ΕΚ) αριθ. 1224/2009 του Συμβουλίου (6) με τον διπλασιασμό του αριθμού των ελέγχων, την αύξηση της συχνότητας αναφοράς αλιευμάτων και δίνοντας εντολή για αποστολή προηγούμενης κοινοποίησης στις αρχές ελέγχου 24 ώρες πριν από κάθε αλιευτικό ταξίδι.

                     (8)

                     Το 2013 η ΕΤΟΕΑ έκρινε ότι, λαμβανομένων υπόψη των χαρακτηριστικών των εργαλείων, της χαμηλής ταχύτητας της ανάσυρσης με το χέρι και του γεγονότος ότι οι αλιείς προσπαθούν να αλιεύουν σε «καθαρούς» βυθούς, ο αντίκτυπος των εν λόγω δραστηριοτήτων στο θαλάσσιο περιβάλλον μπορεί να θεωρηθεί αμελητέος.

                     (9)

                     Η παράταση της παρέκκλισης που ζητούν οι γαλλικές αρχές συνάδει με τους όρους που προβλέπονται στο άρθρο 13 παράγραφοι 5 και 9 του κανονισμού (ΕΚ) αριθ. 1967/2006.

                     (10)

                     Υπάρχουν ειδικοί γεωγραφικοί περιορισμοί λόγω του περιορισμένου πλάτους της υφαλοκρηπίδας.

                     (11)

                     Η αλίευση με πεζότρατες πραγματοποιείται από την ακτή σε μικρό βάθος και στοχεύει σε μια ποικιλία ειδών. Η φύση αυτού του τύπου αλιείας είναι τέτοια ώστε η αλίευση να μην μπορεί να πραγματοποιηθεί με άλλα αλιευτικά εργαλεία, δεδομένου ότι δεν υπάρχει άλλο ρυθμιζόμενο εργαλείο που να μπορεί να συλλαμβάνει τα στοχευόμενα είδη.

                     (12)

                     Η παρέκκλιση που χορηγήθηκε δυνάμει του εκτελεστικού κανονισμού (ΕΕ) 2015/1421 της Επιτροπής αφορά περιορισμένο αριθμό 23 σκαφών. Η παράταση της παρέκκλισης που ζητήθηκε από τη Γαλλία αφορά μόνον 20 σκάφη.

                     (13)

                     Το σχέδιο διαχείρισης που εγκρίθηκε από τη Γαλλία εγγυάται ότι δεν θα υπάρξει καμία μελλοντική αύξηση της αλιευτικής προσπάθειας, δεδομένου ότι οι άδειες αλιείας θα εκδοθούν μόνον για τα 20 συγκεκριμένα σκάφη στα οποία αντιστοιχεί συνολική προσπάθεια 1 386 ημερών, και τα οποία διαθέτουν ήδη άδεια αλιείας από τη Γαλλία. Επιπλέον, η Γαλλία περιόρισε τη μέγιστη επιτρεπόμενη προσπάθεια για κάθε εργαλείο.

                     (14)

                     Το σχέδιο διαχείρισης αναμένεται να επιτρέψει τη μείωση του στόλου με την πάροδο του χρόνου, δεδομένου ότι οι άδειες αλιείας συνδέονται με τα σκάφη και αποσύρονται αυτομάτως όταν το σκάφος που διαθέτει άδεια αντικαθίσταται.

                     (15)

                     Το αίτημα αφορά σκάφη που διαθέτουν ιστορικό αλιείας στο εν λόγω είδος για πάνω από πέντε έτη.

                     (16)

                     Τα εν λόγω σκάφη περιλαμβάνονται σε κατάλογο που κοινοποιήθηκε στην Επιτροπή σύμφωνα με τις απαιτήσεις του άρθρου 13 παράγραφος 9 του κανονισμού (ΕΚ) αριθ. 1967/2006.

                     (17)

                     Οι συναφείς αλιευτικές δραστηριότητες πληρούν τις προϋποθέσεις του άρθρου 4 του κανονισμού (ΕΚ) αριθ. 1967/2006, δεδομένου ότι το γαλλικό σχέδιο διαχείρισης απαγορεύει ρητά την αλίευση πάνω από προστατευόμενα ενδιαιτήματα.

                     (18)

                     Οι απαιτήσεις του άρθρου 8 παράγραφος 1 στοιχείο η) του κανονισμού (ΕΚ) αριθ. 1967/2006 δεν ισχύουν επειδή αφορούν μηχανότρατες.

                     (19)

                     Όσον αφορά την απαίτηση για συμμόρφωση με το άρθρο 9 παράγραφος 5 για τον καθορισμό του ελάχιστου ανοίγματος ματιών, η Επιτροπή επισημαίνει ότι, επειδή οι συναφείς αλιευτικές δραστηριότητες είναι σε μεγάλο βαθμό επιλεκτικές, έχουν αμελητέα επίπτωση στο θαλάσσιο περιβάλλον και δεν διεξάγονται πάνω από προστατευόμενα ενδιαιτήματα, σύμφωνα με το άρθρο 9 παράγραφος 7 του κανονισμού (ΕΚ) αριθ. 1967/2006, η Γαλλία επέτρεψε παρέκκλιση από τις διατάξεις αυτές στο πλαίσιο του γαλλικού σχεδίου διαχείρισης.

                     (20)

                     Οι συναφείς αλιευτικές δραστηριότητες πληρούν τις απαιτήσεις καταγραφής που προβλέπονται στο άρθρο 14 του κανονισμού (ΕΚ) αριθ. 1224/2009 του Συμβουλίου.

                     (21)

                     Οι συναφείς αλιευτικές δραστηριότητες δεν παρεμποδίζουν τις δραστηριότητες σκαφών που χρησιμοποιούν άλλα εργαλεία εκτός των διχτυών τράτας, γρι-γρι ή παρόμοιων συρόμενων διχτυών.

                     (22)

                     Η δραστηριότητα των πεζοτρατών αποτελεί αντικείμενο ρύθμισης στο γαλλικό σχέδιο διαχείρισης ώστε να εξασφαλίζεται ότι τα αλιεύματα των ειδών που αναφέρονται στο παράρτημα III του κανονισμού (ΕΚ) αριθ. 1967/2006 είναι ελάχιστα.

                     (23)

                     Οι πεζότρατες δεν έχουν ως στόχο την αλίευση κεφαλόποδων.

                     (24)

                     Το γαλλικό σχέδιο διαχείρισης περιλαμβάνει παρεκκλίσεις όσον αφορά το ελάχιστο μέγεθος των θαλάσσιων οργανισμών για νεογνά σαρδέλας που εκφορτώνονται για ανθρώπινη κατανάλωση και αποτελούν αντικείμενο των αλιευτικών δραστηριοτήτων που ρυθμίζονται με το εν λόγω σχέδιο, σύμφωνα με το άρθρο 15 παράγραφος 3 του κανονισμού (ΕΚ) αριθ. 1967/2006.

                     (25)

                     Η ΕΤΟΕΑ έκρινε ότι θα πρέπει να ζητηθεί παρέκκλιση από το ελάχιστο μέγεθος ματιών καθώς και από την ελάχιστη απόσταση από την ακτή ή το ελάχιστο βάθος. Ωστόσο, η Ευρωπαϊκή Επιτροπή θεωρεί ότι τηρούνται οι συναφείς όροι που απαριθμούνται στον κανονισμό για τη Μεσόγειο: σύμφωνα με το άρθρο 9 παράγραφος 5, το ελάχιστο μέγεθος ματιών για τα κυκλωτικά δίχτυα όπως είναι οι πεζότρατες ανέρχεται σε 14 mm, σύμφωνα με το άρθρο 15 παράγραφος 3, το ελάχιστο μέγεθος ματιών δεν εφαρμόζεται σε νεογνά σαρδέλας που εκφορτώνονται για ανθρώπινη κατανάλωση εάν υφίσταται εθνικό σχέδιο διαχείρισης για τις πεζότρατες και το γαλλικό σχέδιο διαχείρισης προβλέπει, βάσει της νομοθεσίας, ως ελάχιστο μέγεθος ματιών 2 mm για τις πεζότρατες που αλιεύουν νεογνά σαρδέλας.

                     (26)

                     Η ΕΤΟΕΑ έκρινε ότι ο αντίκτυπος της αλιείας δεν μπορεί να αξιολογηθεί πλήρως δεδομένου ότι ορισμένα είδη που αλιεύονται στο πλαίσιο αυτού του τύπου αλιείας δεν έχουν αξιολογηθεί επιστημονικά. Ωστόσο, η Ευρωπαϊκή Επιτροπή θεωρεί ότι η επίπτωση αυτού του τύπου αλιείας θα πρέπει να αξιολογηθεί με βάση την πραγματική έκτασή της, η οποία είναι μηδαμινή: η αλιεία «poutine» που στοχεύει ιδίως νεογνά σαρδέλας αφορά μόνο 10 σκάφη, των οποίων τα ετήσια αλιεύματα ανέρχονται σε 1,6 τόνους μόνο.

                     (27)

                     Το γαλλικό σχέδιο διαχείρισης περιλαμβάνει μέτρα για την παρακολούθηση των αλιευτικών δραστηριοτήτων, όπως προβλέπεται στο άρθρο 13 παράγραφος 9 τρίτο εδάφιο του κανονισμού (ΕΚ) αριθ. 1967/2006.

                     (28)

                     Στις 28 Σεπτεμβρίου 2016 η ονομασία της περιφέρειας Languedoc-Roussillon άλλαξε σε Occitanie (7). Συνεπώς, οι παραπομπές στην περιφέρεια «Languedoc-Roussillon» θα πρέπει να αντικατασταθούν από την ονομασία «Occitanie».

                     (29)

                     Ως εκ τούτου, θα πρέπει να εγκριθεί η αιτούμενη παράταση της παρέκκλισης.

                     (30)

                     Οι γαλλικές αρχές θα πρέπει να υποβάλουν εγκαίρως έκθεση στην Επιτροπή σύμφωνα με το σχέδιο παρακολούθησης που προβλέπεται στο σχέδιο διαχείρισης της Γαλλίας.

                     (31)

                     Θα πρέπει να θεσπιστεί περιορισμός όσον αφορά τη διάρκεια της παρέκκλισης ώστε να καταστεί δυνατή η συνακόλουθη ταχεία λήψη διορθωτικών μέτρων διαχείρισης σε περίπτωση που από την παρακολούθηση του σχεδίου διαχείρισης προκύψει ότι η κατάσταση διατήρησης του υπό εκμετάλλευση αποθέματος είναι κακή, και παράλληλα να βελτιωθεί περαιτέρω το επιστημονικό υπόβαθρο που θα επιτρέψει την κατάρτιση βελτιωμένου σχεδίου διαχείρισης.

                     (32)

                     Το γαλλικό σχέδιο διαχείρισης για τις πεζότρατες δεν έχει ημερομηνία λήξης και, ως εκ τούτου, η περίοδος εφαρμογής του επεκτείνεται πέραν της ζητούμενης παρέκκλισης. Κατά συνέπεια, δεν υπάρχει κίνδυνος νομικού κενού.

                     (33)

                     Κατά συνέπεια, η παρέκκλιση θα πρέπει να ισχύει μέχρι τις 25 Αυγούστου 2021.

                     (34)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής αλιείας και υδατοκαλλιέργειας,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Παρέκκλιση
            Το άρθρο 13 παράγραφος 1 του κανονισμού (ΕΚ) αριθ. 1967/2006 δεν εφαρμόζεται στα χωρικά ύδατα της Γαλλίας που γειτνιάζουν με τις ακτές των περιφερειών Occitanie και Provence-Alpes-Côte-d'Azur όσον αφορά τις πεζότρατες που χρησιμοποιούνται από σκάφη τα οποία:

                        α)

                        φέρουν τον αριθμό νηολόγησης που αναφέρεται στο γαλλικό σχέδιο διαχείρισης·

                        β)

                        διαθέτουν ιστορικό αλιείας στο εν λόγω είδος για πάνω από πέντε έτη και για τα οποία δεν προβλέπεται αύξηση της αλιευτικής προσπάθειας στο μέλλον· και

                        γ)

                        διαθέτουν άδεια αλιείας και δραστηριοποιούνται στο πλαίσιο του σχεδίου διαχείρισης που εγκρίθηκε από τη Γαλλία σύμφωνα με το άρθρο 19 παράγραφος 2 του κανονισμού (ΕΚ) αριθ. 1967/2006.

            Άρθρο 2
            Σχέδιο παρακολούθησης και υποβολή έκθεσης
            Η Γαλλία υποβάλλει στην Επιτροπή, εντός ενός έτους από την έναρξη ισχύος του παρόντος κανονισμού, έκθεση η οποία πρέπει να έχει συνταχθεί σύμφωνα με το σχέδιο παρακολούθησης που ορίζεται στο σχέδιο διαχείρισης του άρθρου 1 στοιχείο γ).

            Άρθρο 3
            Έναρξη ισχύος και περίοδος εφαρμογής
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται έως τις 25 Αυγούστου 2021.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Οκτωβρίου 2018.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 409 της 30.12.2006, σ. 11.

            (2)  Εκτελεστικός κανονισμός (ΕΕ) αριθ. 587/2014 της Επιτροπής, της 2ας Ιουνίου 2014, για τη θέσπιση παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Languedoc-Roussillon και Provence-Alpes-Côte d'Azur) (ΕΕ L 164 της 3.6.2014, σ. 13).

            (3)  Εκτελεστικός κανονισμός (ΕΕ) 2015/1421 της Επιτροπής, της 24ης Αυγούστου 2015, για την παράταση της παρέκκλισης από τον κανονισμό (ΕΚ) αριθ. 1967/2006 του Συμβουλίου όσον αφορά την ελάχιστη απόσταση από την ακτή και το ελάχιστο βάθος θάλασσας που οφείλουν να τηρούν οι πεζότρατες που αλιεύουν σε ορισμένα χωρικά ύδατα της Γαλλίας (Languedoc-Roussillon και Provence-Alpes-Côte d'Azur) (ΕΕ L 222 της 25.8.2015, σ. 1).

            (4)  JORF (Επίσημη Εφημερίδα της Γαλλικής Δημοκρατίας), αριθ. 122 της 27ης Μαΐου 2014, σελίδα 8669, κείμενο αριθ. 6, NOR: DEVM1407280A.

            (5)  https://stecf.jrc.ec.europa.eu/documents/43805/2147402/STECF+PLEN+18-02.pdf

            (6)  Κανονισμός (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).

            (7)  https://www.legifrance.gouv.fr/eli/decret/2016/9/28/INTB1617888D/jo/texte/fr


title: Εκτελεστικός κανονισμός (ΕΕ) 2019/133 της Επιτροπής, της 28ης Ιανουαρίου 2019, για την τροποποίηση του κανονισμού (ΕΕ) 2015/640 όσον αφορά την εισαγωγή νέων πρόσθετων προδιαγραφών αξιοπλοΐας

text:
                  29.1.2019

                  EL

                  Επίσημη Εφημερίδα της Ευρωπαϊκής Ένωσης

                  L 25/14

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/133 ΤΗΣ ΕΠΙΤΡΟΠΗΣ
         της 28ης Ιανουαρίου 2019
         για την τροποποίηση του κανονισμού (ΕΕ) 2015/640 όσον αφορά την εισαγωγή νέων πρόσθετων προδιαγραφών αξιοπλοΐας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2018/1139 του Ευρωπαϊκού Κοινοβουλίου και του Συμβουλίου, της 4ης Ιουλίου 2018, για τη θέσπιση κοινών κανόνων στον τομέα της πολιτικής αεροπορίας και την ίδρυση Οργανισμού της Ευρωπαϊκής Ένωσης για την Αεροπορική Ασφάλεια, καθώς και για την κατάργηση του κανονισμού (ΕΚ) αριθ. 216/2008 (1), και ιδίως το άρθρο 17 παράγραφος 1 στοιχείο η),
         Εκτιμώντας τα ακόλουθα:

                     (1)

                     Ο κανονισμός (ΕΕ) 2015/640 της Επιτροπής (2) καθορίζει πρόσθετες απαιτήσεις αξιοπλοΐας αεροσκαφών, ο σχεδιασμός των οποίων έχει ήδη πιστοποιηθεί. Οι εν λόγω πρόσθετες απαιτήσεις αξιοπλοΐας είναι απαραίτητες για την υποστήριξη της διαρκούς αξιοπλοΐας και τη βελτίωση της ασφάλειας πτήσεων. Αυτό οφείλεται στο γεγονός ότι, όταν οι προδιαγραφές πιστοποίησης (εφεξής «CS») που εκδίδονται από τον Οργανισμό της Ευρωπαϊκής Ένωσης για την Ασφάλεια της Αεροπορίας (εφεξής «ο Οργανισμός»), δυνάμει του άρθρου 76 παράγραφος 3 του κανονισμού (ΕΕ) 2018/1139, επικαιροποιούνται από τον Οργανισμό προκειμένου να διασφαλιστεί ότι οι CS εξακολουθούν να αρμόζουν στον επιδιωκόμενο σκοπό, ένα αεροσκάφος του οποίου ο σχεδιασμός έχει ήδη πιστοποιηθεί δεν απαιτείται να πληροί την επικαιροποιημένη έκδοση των CS κατά την παραγωγή του ή κατά τη διάρκεια της λειτουργίας του.

                     (2)

                     Επομένως, για να διατηρηθεί υψηλό επίπεδο ασφάλειας της αεροπορίας και περιβαλλοντικών απαιτήσεων στην Ευρώπη, θα ήταν ενδεχομένως αναγκαίο να καταστεί υποχρεωτική η συμμόρφωση των αεροσκαφών με πρόσθετες απαιτήσεις αξιοπλοΐας οι οποίες δεν είχαν καταστεί υποχρεωτικές από τον Οργανισμό κατά την πιστοποίηση του σχεδιασμού, επειδή τότε δεν είχαν περιληφθεί στις σχετικές CS. Η παρούσα τροποποίηση του κανονισμού (ΕΕ) 2015/640 αφορά τρεις εξελίξεις των CS.

                     (3)

                     Πρώτον, το 1989 ο Σύνδεσμος Αρχών Πολιτικής Αεροπορίας (JAA) εισήγαγε νέα πρότυπα σχεδιασμού για τις δυναμικές συνθήκες των καθισμάτων των επιβατών και του πληρώματος του θαλάμου επιβατών των μεγάλων αεροπλάνων, για μεγαλύτερη προστασία στους επιβάτες. Τα πρότυπα αυτά αποσκοπούσαν στον μετριασμό της διακινδύνευσης τραυματισμού ή θανάτου σε περίπτωση αναγκαστικής προσγείωσης. Τα εν λόγω πρότυπα μεταφέρθηκαν στις προδιαγραφές πιστοποίησης του Οργανισμού για μεγάλα αεροπλάνα (CS-25), αλλά εφαρμόζονται μόνο σε μεγάλα αεροπλάνα για τα οποία η αίτηση πιστοποίησης του σχεδιασμού υποβλήθηκε μετά το 1989. Δεδομένου ότι ορισμένα μεγάλα αεροπλάνα ενδέχεται να μην πληρούν τα εν λόγω πρότυπα, θα πρέπει, συνεπώς, να εισαχθούν πρόσθετες προδιαγραφές αξιοπλοΐας. Λαμβανομένων δεόντως υπόψη της φύσης και της διακινδύνευσης των πτητικών λειτουργιών των μεγάλων αεροπλάνων και για να διατηρηθεί, παράλληλα, υψηλό και ομοιόμορφο επίπεδο ασφάλειας της πολιτικής αεροπορίας στην Ένωση, κρίνεται αναλογικό και αποδοτικό ως προς το κόστος να εισαχθούν οι εν λόγω πρόσθετες προδιαγραφές αξιοπλοΐας μόνο για τα προσφάτως νεότευκτα μεγάλα αεροπλάνα με βάση σχέδιο ήδη πιστοποιημένο από τον Οργανισμό. Οι εν λόγω πρόσθετες προδιαγραφές αξιοπλοΐας δεν θα πρέπει να εφαρμόζονται για τα καθίσματα του πληρώματος του θαλάμου διακυβέρνησης και τα καθίσματα σε αεροπλάνα χαμηλής πληρότητας που εκτελούν κατά παραγγελία έκτακτες πτητικές λειτουργίες εμπορικών αερομεταφορών, διότι δεν θεωρείται αναλογικό ή αποδοτικό ως προς το κόστος.

                     (4)

                     Δεύτερον, το 2009 ο Οργανισμός εισήγαγε στις προδιαγραφές πιστοποίησης για μεγάλα αεροπλάνα (τροποποίηση 6 των CS-25) νέα πρότυπα όσον αφορά την ευφλεκτότητα των υλικών θερμικής ή ακουστικής μόνωσης με τα οποία βελτιώνονται ορισμένα χαρακτηριστικά των μονωτικών υλικών που είναι εγκατεστημένα στην άτρακτο ώστε να ανθίστανται στη διάδοση ή τη διείσδυση φλόγας. Τα εν λόγω νέα πρότυπα όσον αφορά την ευφλεκτότητα εφαρμόζονται μόνο σε μεγάλα αεροπλάνα των οποίων η αίτηση πιστοποίησης του σχεδιασμού υποβλήθηκε μετά το 2009. Επειδή ορισμένα μεγάλα αεροπλάνα ενδέχεται να μην πληρούν τα εν λόγω πρότυπα, θα πρέπει να εισαχθούν πρόσθετες προδιαγραφές αξιοπλοΐας. Λαμβανομένων δεόντως υπόψη της φύσης και της διακινδύνευσης των πτητικών λειτουργιών μεγάλων αεροπλάνων και για να διατηρηθεί, παράλληλα, υψηλό και ομοιόμορφο επίπεδο ασφάλειας της πολιτικής αεροπορίας στην Ένωση, κρίνεται αναλογικό και αποδοτικό ως προς το κόστος να εισαχθούν οι πρόσθετες προδιαγραφές αξιοπλοΐας για την αντιμετώπιση της διακινδύνευσης διάδοσης της φλόγας κατά την πτήση σε μεγάλα αεροπλάνα που έχουν παραχθεί πρόσφατα με βάση σχέδιο ήδη πιστοποιημένο από τον Οργανισμό. Οι εν λόγω πρόσθετες προδιαγραφές αξιοπλοΐας θα πρέπει επίσης να εφαρμόζονται σε μεγάλα αεροπλάνα τα οποία βρίσκονται σε λειτουργία όταν αντικαθίστανται τα υλικά θερμικής ή ακουστικής μόνωσης. Τέλος, οι πρόσθετες προδιαγραφές αξιοπλοΐας για την αντιμετώπιση της διακινδύνευσης διείσδυσης της φλόγας στο αεροπλάνο μετά από ατύχημα πρέπει να εισαχθούν για τα μεγάλα αεροπλάνα χωρητικότητας 20 ή περισσότερων επιβατών και να εφαρμόζονται μόνο για τα προσφάτως νεότευκτα αεροπλάνα με βάση σχέδιο ήδη πιστοποιημένο από τον Οργανισμό.

                     (5)

                     Τρίτον, για τον σταδιακό μετριασμό των περιβαλλοντικών επιπτώσεων του halon που χρησιμοποιείται στον εξοπλισμό πυρόσβεσης, ο Διεθνής Οργανισμός Πολιτικής Αεροπορίας (ΔΟΠΑ) έχει εκδώσει νέα πρότυπα με την τροποποίηση του παραρτήματος 6 του ΔΟΠΑ που εφαρμόζεται από τις 15 Δεκεμβρίου 2011. Για τη συμμόρφωση με τα εν λόγω πρότυπα, θα πρέπει να εισαχθούν πρόσθετες προδιαγραφές αξιοπλοΐας για τα προσφάτως νεότευκτα μεγάλα αεροπλάνα και μεγάλα ελικόπτερα των οποίων ο σχεδιασμός έχει ήδη πιστοποιηθεί από τον Οργανισμό με βάση τις προδιαγραφές πιστοποίησης που επέτρεψαν τη χρήση του halon ως κατάλληλου χημικού παράγοντα.

                     (6)

                     Συνεπώς, ο κανονισμός (ΕΕ) 2015/640 της Επιτροπής θα πρέπει να τροποποιηθεί αναλόγως.

                     (7)

                     Τα μέτρα που προβλέπονται στον παρόντα κανονισμό βασίζονται στις γνώμες που εξέδωσε ο Οργανισμός σύμφωνα με το άρθρο 76 παράγραφος 1 του κανονισμού (ΕΕ) 2018/1139.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 127 παράγραφος 3 του κανονισμού (ΕΕ) 2018/1139,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο κανονισμός (ΕΕ) 2015/640 τροποποιείται ως εξής:

                        (1)

                        Το άρθρο 2 τροποποιείται ως εξής:

                                    α)

                                    το στοιχείο β) αντικαθίσταται από το ακόλουθο κείμενο:
                                    «β)   «μεγάλο αεροπλάνο»: αεροπλάνο που έχει τις προδιαγραφές πιστοποίησης μεγάλων αεροπλάνων «CS-25» ή ισοδύναμες προδιαγραφές στη βάση πιστοποίησής του·»·

                                    β)

                                    προστίθενται τα ακόλουθα στοιχεία γ) και δ):
                                    «γ)   «μεγάλο ελικόπτερο»: ελικόπτερο που έχει τις προδιαγραφές πιστοποίησης μεγάλων ελικοπτέρων «CS-29» ή ισοδύναμες προδιαγραφές στη βάση πιστοποίησής του·
                                    δ)   «αεροπλάνο χαμηλής πληρότητας»: αεροπλάνο στο οποίο η μέγιστη επιχειρησιακή διάταξη των θέσεων επιβατών είναι:

                                                (1)

                                                έως και 19 θέσεις, ή·

                                                (2)

                                                έως και το ένα τρίτο της μέγιστης χωρητικότητας θέσεων επιβατών του αεροπλάνου που έχει λάβει πιστοποίηση τύπου, όπως αναφέρεται στο φύλλο δεδομένων του πιστοποιητικού τύπου του αεροπλάνου (TCDS), εφόσον πληρούνται αμφότερες οι ακόλουθες προϋποθέσεις:

                                                            α)

                                                            ο συνολικός αριθμός των θέσεων επιβατών που εγκρίνονται για χρήση κατά την τροχοδρόμηση, την απογείωση ή την προσγείωση δεν υπερβαίνει τις 100 ανά δάπεδο·

                                                            β)

                                                            η μέγιστη επιχειρησιακή διάταξη θέσεων επιβατών κατά την τροχοδρόμηση, την απογείωση ή την προσγείωση σε οποιαδήποτε επιμέρους ζώνη μεταξύ ζευγών εξόδων κινδύνου (ή κάθε αδιέξοδης ζώνης) δεν υπερβαίνει το ένα τρίτο του αθροίσματος των επιτρεπτών θέσεων επιβατών για τα ζεύγη εξόδων κινδύνου που οριοθετούν την εν λόγω ζώνη (με χρήση του επιτρεπτού αριθμού θέσεων επιβατών για κάθε ζεύγος εξόδων κινδύνου όπως ορίζεται από την ισχύουσα βάση πιστοποίησης του αεροπλάνου). Για τον προσδιορισμό της συμμόρφωσης με αυτόν τον περιορισμό ζωνών, στην περίπτωση αεροπλάνου που έχει απενεργοποιημένες εξόδους κινδύνου, θεωρείται ότι όλες οι έξοδοι κινδύνου είναι λειτουργικές.».

                        (2)

                        Το παράρτημα I (μέρος-26) τροποποιείται σύμφωνα με το παράρτημα του παρόντος κανονισμού.

            Άρθρο 2
            Έναρξη ισχύος και εφαρμογή
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 28 Ιανουαρίου 2019.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 212 της 22.8.2018, σ. 1.

            (2)  Κανονισμός (ΕΕ) 2015/640 της Επιτροπής, της 23ης Απριλίου 2015, σχετικά με πρόσθετες προδιαγραφές αξιοπλοΐας για συγκεκριμένο τύπο πτητικών λειτουργιών και για την τροποποίηση του κανονισμού (ΕΕ) αριθ. 965/2012 (ΕΕ L 106 της 24.4.2015, σ. 18).

            ΠΑΡΑΡΤΗΜΑ
            Το παράρτημα I τροποποιείται ως εξής:

                        1)

                        ο πίνακας περιεχομένων αντικαθίσταται από το ακόλουθο κείμενο:
                        «ΠΕΡΙΕΧΟΜΕΝΑ
                        ΤΜΗΜΑ A — ΓΕΝΙΚΕΣ ΔΙΑΤΑΞΕΙΣ
                        26.10 Αρμόδια αρχή
                        26.20 Προσωρινά ανενεργός εξοπλισμός
                        26.30 Απόδειξη συμμόρφωσης
                        ΤΜΗΜΑ Β — ΜΕΓΑΛΑ ΑΕΡΟΠΛΑΝΑ
                        26.50 Θέσεις, κλίνες, ζώνες και ιμάντες ασφαλείας
                        26.60 Έκτακτη προσγείωση — δυναμικές συνθήκες
                        26.100 Θέση των εξόδων κινδύνου
                        26.105 Πρόσβαση στις εξόδους κινδύνου
                        26.110 Σημάνσεις των εξόδων κινδύνου
                        26.120 Εσωτερικός φωτισμός των εξόδων κινδύνου και λειτουργία των φώτων κινδύνου
                        26.150 Εσωτερικό θαλάμου
                        26.155 Ευφλεκτότητα της επένδυσης του θαλάμου αεροσκαφών μεταφοράς φορτίου
                        26.156 Υλικά θερμικής ή ακουστικής μόνωσης
                        26.160 Πυροπροστασία αποχωρητηρίων
                        26.170 Πυροσβεστήρες
                        26.200 Ηχητικό σήμα του συστήματος προσγείωσης
                        26.250 Συστήματα λειτουργίας των θυρών του θαλάμου του πληρώματος πτήσης — αδιαθεσία χειριστή
                        ΤΜΗΜΑ Γ — ΜΕΓΑΛΑ ΕΛΙΚΟΠΤΕΡΑ
                        26.400 Πυροσβεστήρες»·

                        2)

                        παρεμβάλλεται το ακόλουθο σημείο 26.60:
                        «26.60 Αναγκαστική προσγείωση — δυναμικές συνθήκες

                        Οι φορείς εκμετάλλευσης μεγάλων αεροπλάνων που χρησιμοποιούνται σε εμπορικές αερομεταφορές επιβατών και έλαβαν πιστοποίηση τύπου την 1η Ιανουαρίου 1958 ή μετά την εν λόγω ημερομηνία, των οποίων το ατομικό πιστοποιητικό αξιοπλοΐας εκδίδεται για πρώτη φορά κατά ή μετά τη 18η Φεβρουαρίου 2021 πρέπει να αποδείξουν για κάθε σχέδιο τύπου θέσης που έχει εγκριθεί για χρήση κατά την τροχοδρόμηση, την απογείωση ή την προσγείωση, ότι ο επιβάτης προστατεύεται όταν εκτίθεται σε φορτία που προκύπτουν από καταστάσεις αναγκαστικής προσγείωσης. Η απόδειξη πραγματοποιείται με ένα από τα ακόλουθα μέσα:

                                    α)

                                    επιτυχώς ολοκληρωμένες δυναμικές δοκιμές·

                                    β)

                                    ορθολογική ανάλυση που παρέχει ισοδύναμη ασφάλεια, με βάση δυναμικές δοκιμές παρόμοιου σχεδίου τύπου θέσης.

                              Η υποχρέωση που καθορίζεται στην πρώτη παράγραφο δεν ισχύει για τις ακόλουθες θέσεις:

                                    α)

                                    θέσεις του πληρώματος θαλάμου διακυβέρνησης,

                                    β)

                                    καθίσματα σε αεροπλάνα χαμηλής πληρότητας, τα οποία εκτελούν μόνο κατά παραγγελία έκτακτες πτητικές λειτουργίες εμπορικών αερομεταφορών.»·

                        3)

                        παρεμβάλλεται το ακόλουθο σημείο 26.156:
                        «26.156 Υλικά θερμικής ή ακουστικής μόνωσης

                        Οι φορείς εκμετάλλευσης μεγάλων αεροπλάνων που χρησιμοποιούνται σε εμπορικές αερομεταφορές και έλαβαν πιστοποίηση τύπου την 1η Ιανουαρίου 1958 ή μετά την εν λόγω ημερομηνία, εξασφαλίζουν ότι:

                                    α)

                                    για αεροπλάνα των οποίων το πρώτο ατομικό πιστοποιητικό αξιοπλοΐας έχει εκδοθεί πριν από τη 18η Φεβρουαρίου 2021, όταν νέα υλικά θερμικής ή ακουστικής μόνωσης εγκαθίστανται προς αντικατάσταση κατά ή μετά τη 18η Φεβρουαρίου 2021, τα εν λόγω νέα υλικά έχουν χαρακτηριστικά αντίστασης στη διάδοση φλόγας τα οποία προλαμβάνουν ή μειώνουν τη διακινδύνευση διάδοσης της φλόγας στο αεροπλάνο·

                                    β)

                                    για αεροπλάνα για τα οποία το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Φεβρουαρίου 2021, τα υλικά θερμικής και ακουστικής μόνωσης διαθέτουν χαρακτηριστικά αντίστασης στη διάδοση φλόγας τα οποία προλαμβάνουν ή μειώνουν τον κίνδυνο διάδοσης της φλόγας στο αεροπλάνο·

                                    γ)

                                    για αεροπλάνα για τα οποία το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Φεβρουαρίου 2021 και χωρητικότητας 20 ή περισσότερων επιβατών, τα υλικά θερμικής και ακουστικής μόνωσης (συμπεριλαμβανομένων των μέσων στερέωσης των υλικών στην άτρακτο) που είναι εγκατεστημένα στο κατώτερο ήμισυ του αεροπλάνου διαθέτουν χαρακτηριστικά αντίστασης στη διείσδυση φλόγας τα οποία αποτρέπουν ή μειώνουν τη διακινδύνευση διείσδυσης της φλόγας στο αεροπλάνο μετά από ατύχημα και διασφαλίζουν συνθήκες επιβίωσης εντός του θαλάμου για το αναγκαίο χρονικό διάστημα εκκένωσης του αεροπλάνου.»·

                        4)

                        παρεμβάλλεται το ακόλουθο σημείο 26.170:
                        «26.170 Πυροσβεστήρες

                        Οι φορείς εκμετάλλευσης μεγάλων αεροπλάνων εξασφαλίζουν ότι στους ακόλουθους πυροσβεστήρες δεν χρησιμοποιείται το halon ως πυροσβεστικός παράγοντας:

                                    α)

                                    ενσωματωμένοι πυροσβεστήρες για κάθε δοχείο συλλογής πετσετών, χαρτιών και αποβλήτων των αποχωρητηρίων σε μεγάλα αεροπλάνα των οποίων το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Φεβρουαρίου 2020·

                                    β)

                                    φορητοί πυροσβεστήρες σε μεγάλα αεροπλάνα των οποίων το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Μαΐου 2019.»·

                        5)

                        προστίθεται το ακόλουθο τμήμα Γ:
                        «ΤΜΗΜΑ Γ — ΜΕΓΑΛΑ ΕΛΙΚΟΠΤΕΡΑ

                           26.400 Πυροσβεστήρες

                        Οι φορείς εκμετάλλευσης μεγάλων ελικοπτέρων εξασφαλίζουν ότι στους ακόλουθους πυροσβεστήρες δεν χρησιμοποιείται halon ως πυροσβεστικός παράγοντας:

                                    α)

                                    ενσωματωμένοι πυροσβεστήρες για κάθε δοχείο συλλογής πετσετών, χαρτιών και αποβλήτων των αποχωρητηρίων σε μεγάλα ελικόπτερα των οποίων το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Φεβρουαρίου 2020·

                                    β)

                                    φορητοί πυροσβεστήρες σε μεγάλα ελικόπτερα των οποίων το πρώτο ατομικό πιστοποιητικό αξιοπλοΐας έχει εκδοθεί κατά ή μετά τη 18η Μαΐου 2019.».


title: Εκτελεστικός κανονισμός (ΕΕ) 2019/218 της Επιτροπής, της 1ης Φεβρουαρίου 2019, για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [«Vinos de Madrid» (ΠΟΠ)]

text:
                  6.2.2019

                  EL

                  Επίσημη Εφημερίδα της Ευρωπαϊκής Ένωσης

                  L 34/8

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/218 ΤΗΣ ΕΠΙΤΡΟΠΗΣ
         της 1ης Φεβρουαρίου 2019
         για την έγκριση τροποποίησης των προδιαγραφών προστατευόμενης ονομασίας προέλευσης ή προστατευόμενης γεωγραφικής ένδειξης [«Vinos de Madrid» (ΠΟΠ)]
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 99,
         Εκτιμώντας τα ακόλουθα:

                     (1)

                     Η Επιτροπή εξέτασε την αίτηση για έγκριση τροποποίησης των προδιαγραφών της προστατευόμενης ονομασίας προέλευσης «Vinos de Madrid» που διαβιβάστηκε από την Ισπανία σύμφωνα με το άρθρο 105 του κανονισμού (ΕΕ) αριθ. 1308/2013.

                     (2)

                     Η Επιτροπή δημοσίευσε την αίτηση για έγκριση τροποποίησης των προδιαγραφών στην Επίσημη Εφημερίδα της Ευρωπαϊκής Ένωσης, όπως απαιτείται από το άρθρο 97 παράγραφος 3 του κανονισμού (ΕΕ) αριθ. 1308/2013 (2).

                     (3)

                     Καμία δήλωση ένστασης δεν έχει υποβληθεί στην Επιτροπή βάσει του άρθρου 98 του κανονισμού (ΕΕ) αριθ. 1308/2013.

                     (4)

                     Συνεπώς, θα πρέπει να εγκριθεί η τροποποίηση των προδιαγραφών σύμφωνα με το άρθρο 99 του κανονισμού (ΕΕ) αριθ. 1308/2013.

                     (5)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Vinos de Madrid» (ΠΟΠ).

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 1η Φεβρουαρίου 2019.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 347 της 20.12.2013, σ. 671.

            (2)  ΕΕ C 398 της 5.11.2018, σ. 8.


title: Εκτελεστικός κανονισμός (ΕΕ) 2019/219 της Επιτροπής, της 31ης Ιανουαρίου 2019, για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων «Bulot de la Baie de Granville» (ΠΓΕ)

text:
                  7.2.2019

                  EL

                  Επίσημη Εφημερίδα της Ευρωπαϊκής Ένωσης

                  L 35/1

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/219 ΤΗΣ ΕΠΙΤΡΟΠΗΣ
         της 31ης Ιανουαρίου 2019
         για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων «Bulot de la Baie de Granville» (ΠΓΕ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
         Εκτιμώντας τα ακόλουθα:

                     (1)

                     Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση για την καταχώριση της ονομασίας «Bulot de la Baie de Granville» που κατέθεσε η Γαλλία, δημοσιεύθηκε στην Επίσημη Εφημερίδα της Ευρωπαϊκής Ένωσης (2).

                     (2)

                     Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 51 του κανονισμού (ΕΕ) αριθ. 1151/2012, η ονομασία «Bulot de la Baie de Granville» πρέπει να καταχωριστεί,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Καταχωρίζεται η ονομασία «Bulot de la Baie de Granville» (ΠΓΕ).
            Η ονομασία που αναφέρεται στο πρώτο εδάφιο αφορά προϊόν της κλάσης 1.7. Νωπά ψάρια, μαλάκια και μαλακόστρακα και προϊόντα αυτών του παραρτήματος XI του εκτελεστικού κανονισμού (ΕΕ) αριθ. 668/2014 της Επιτροπής (3).

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 31 Ιανουαρίου 2019.

                  Για την Επιτροπή,

                  εξ ονόματος του Προέδρου,

               Phil HOGAN

                  Μέλος της Επιτροπής

            (1)  ΕΕ L 343 της 14.12.2012, σ. 1.

            (2)  ΕΕ C 303 της 29.8.2018, σ. 7.

            (3)  Εκτελεστικός κανονισμός (ΕΕ) αριθ. 668/2014 της Επιτροπής, της 13ης Ιουνίου 2014, για τη θέσπιση κανόνων εφαρμογής του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων (ΕΕ L 179 της 19.6.2014, σ. 36).


title: Εκτελεστικός κανονισμός (ΕΕ) 2019/221 της Επιτροπής, της 6ης Φεβρουαρίου 2019, για την τροποποίηση των κανονισμών (ΕΚ) αριθ. 785/2007, (ΕΚ) αριθ. 379/2009, (ΕΚ) αριθ. 1087/2009, (ΕΕ) αριθ. 9/2010, (ΕΕ) αριθ. 337/2011 και των εκτελεστικών κανονισμών (ΕΕ) αριθ. 389/2011, (ΕΕ) αριθ. 528/2011, (ΕΕ) αριθ. 840/2012, (ΕΕ) αριθ. 1021/2012, (ΕΕ) 2016/899, (ΕΕ) 2016/997, (ΕΕ) 2017/440 και (ΕΕ) 2017/896 όσον αφορά την επωνυμία του κατόχου της άδειας και του εκπροσώπου του κατόχου της άδειας για ορισμένες πρόσθετες ύλες ζωοτροφών (Κείμενο που παρουσιάζει ενδιαφέρον για τον ΕΟΧ)

text:
                  7.2.2019

                  EL

                  Επίσημη Εφημερίδα της Ευρωπαϊκής Ένωσης

                  L 35/28

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/221 ΤΗΣ ΕΠΙΤΡΟΠΗΣ
         της 6ης Φεβρουαρίου 2019
         για την τροποποίηση των κανονισμών (ΕΚ) αριθ. 785/2007, (ΕΚ) αριθ. 379/2009, (ΕΚ) αριθ. 1087/2009, (ΕΕ) αριθ. 9/2010, (ΕΕ) αριθ. 337/2011 και των εκτελεστικών κανονισμών (ΕΕ) αριθ. 389/2011, (ΕΕ) αριθ. 528/2011, (ΕΕ) αριθ. 840/2012, (ΕΕ) αριθ. 1021/2012, (ΕΕ) 2016/899, (ΕΕ) 2016/997, (ΕΕ) 2017/440 και (ΕΕ) 2017/896 όσον αφορά την επωνυμία του κατόχου της άδειας και του εκπροσώπου του κατόχου της άδειας για ορισμένες πρόσθετες ύλες ζωοτροφών
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1) και ιδίως το άρθρο 13 παράγραφος 3,
         Εκτιμώντας τα ακόλουθα:

                     (1)

                     Σύμφωνα με τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, στα παρασκευάσματα 6-φυτάσης, ενδο-1,4-β-ξυλανάσης, σουμπτιλισίνης, α-αμυλάσης, ενδο-1,3(4)-β-γλυκανάσης, από Bacillus amyloliquefaciens (PTA-6507), Bacillus amyloliquefaciens (NRRL B-50013) και Bacillus amyloliquefaciens (NRRL B-50104) χορηγήθηκε άδεια με τους κανονισμούς της Επιτροπής (ΕΚ) αριθ. 785/2007 (2), (ΕΚ) αριθ. 379/2009 (3), (ΕΚ) αριθ. 1087/2009 (4), (ΕΕ) αριθ. 9/2010 (5) και (ΕΕ) αριθ. 337/2011 (6) και με τους εκτελεστικούς κανονισμούς της Επιτροπής (ΕΕ) αριθ. 389/2011 (7), (ΕΕ) αριθ. 528/2011 (8), (ΕΕ) αριθ. 840/2012 (9), (ΕΕ) αριθ. 1021/2012 (10), (ΕΕ) 2016/899 (11), (ΕΕ) 2016/997 (12), (ΕΕ) 2017/440 (13) και (ΕΕ) 2017/896 (14).

                     (2)

                     Ο κάτοχος της άδειας, Danisco Animal Nutrition, νομική οντότητα Danisco (UK) Ltd, υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003 με την οποία πρότεινε να προστεθεί στις σχετικές άδειες η επωνυμία του εκπροσώπου του και, για τις άδειες που χορηγήθηκαν με τους κανονισμούς (ΕΚ) αριθ. 1087/2009 και (ΕΕ) αριθ. 9/2010 να αλλάξει η επωνυμία του κατόχου της άδειας.

                     (3)

                     Ο κάτοχος της άδειας υπέβαλε τα σχετικά στοιχεία που τεκμηριώνουν το γεγονός ότι η εταιρεία Genencor International BV θα ενεργεί ως εκπρόσωπός του για τις προαναφερόμενες πρόσθετες ύλες ζωοτροφών, με ισχύ από 30 Μαρτίου 2019. Ο κάτοχος της άδειας υπέβαλε επίσης τις σχετικές πληροφορίες για να καταδείξει ότι η εταιρεία Finnfeeds International Limited άλλαξε την επωνυμία της σε Danisco (UK) Ltd.

                     (4)

                     Η προτεινόμενη τροποποίηση των όρων των αδειών είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με την αίτηση.

                     (5)

                     Για να μπορεί η εταιρεία Genencor International BV να ενεργεί ως εκπρόσωπος του κατόχου των αδειών, είναι αναγκαίο να τροποποιηθούν οι όροι των οικείων αδειών.

                     (6)

                     Οι κανονισμοί (ΕΚ) αριθ. 785/2007, (ΕΚ) αριθ. 379/2009, (ΕΚ) αριθ. 1087/2009, (ΕΕ) αριθ. 9/2010, (ΕΕ) αριθ. 337/2011 και οι εκτελεστικοί κανονισμοί (ΕΕ) αριθ. 389/2011, (ΕΕ) αριθ. 528/2011, (ΕΕ) αριθ. 840/2012, (ΕΕ) αριθ. 1021/2012, (ΕΕ) 2016/899, (ΕΕ) 2016/997, (ΕΕ) 2017/440 και (ΕΕ) 2017/896 θα πρέπει, επομένως, να τροποποιηθούν αναλόγως.

                     (7)

                     Δεδομένου ότι, σύμφωνα με τα στοιχεία που υπέβαλε ο κάτοχος της άδειας, η εταιρεία Genencor International BV θα ενεργεί ως εκπρόσωπός του με ισχύ από τις 30 Μαρτίου 2019, ο παρών κανονισμός θα πρέπει να εφαρμόζεται από την ίδια ημερομηνία.

                     (8)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Τροποποίηση του κανονισμού (ΕΚ) αριθ. 785/2007
            Στη δεύτερη στήλη του παραρτήματος του κανονισμού (ΕΚ) αριθ. 785/2007, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 2
            Τροποποίηση του κανονισμού (ΕΚ) αριθ. 379/2009

               1.   Στον τίτλο, οι λέξεις «Danisco Animal Nutrition, νομική οντότητα Danisco (UK) Limited» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του κανονισμού (ΕΚ) αριθ. 379/2009, οι λέξεις «Danisco Animal Nutrition (νομική οντότητα Danisco (UK) Limited)» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 3
            Τροποποίηση του κανονισμού (ΕΚ) αριθ. 1087/2009

               1.   Στον τίτλο, οι λέξεις «Danisco Animal Nutrition, νομική οντότητα Finnfeeds International Limited» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του κανονισμού (ΕΚ) αριθ. 1087/2009, οι λέξεις «Danisco Animal Nutrition (νομική οντότητα Finnfeeds International Limited)» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 4
            Τροποποίηση του κανονισμού (ΕΕ) αριθ. 9/2010

               1.   Στον τίτλο, οι λέξεις «Danisco Animal Nutrition, Finnfeeds International Limited» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του κανονισμού (ΕΕ) αριθ. 9/2010, οι λέξεις «Danisco Animal Nutrition [νομική οντότητα Danisco (UK) Limited]» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 5
            Τροποποίηση του κανονισμού (ΕΕ) αριθ. 337/2011

               1.   Στον τίτλο, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του κανονισμού (ΕΕ) αριθ. 337/2011, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 6
            Τροποποίηση του εκτελεστικού κανονισμού (ΕΕ) αριθ. 389/2011

               1.   Στον τίτλο, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) αριθ. 389/2011, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 7
            Τροποποίηση του εκτελεστικού κανονισμού (ΕΕ) αριθ. 528/2011

               1.   Στον τίτλο, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) αριθ. 528/2011, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 8
            Τροποποίηση του εκτελεστικού κανονισμού (ΕΕ) αριθ. 840/2012

               1.   Στον τίτλο, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) αριθ. 840/2012, οι λέξεις «Danisco Animal Nutrition [νομική οντότητα Danisco (ΗΒ) ΕΠΕ]» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 9
            Τροποποίηση του εκτελεστικού κανονισμού (ΕΕ) αριθ. 1021/2012

               1.   Στον τίτλο, οι λέξεις «Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) αριθ. 1021/2012, οι λέξεις «Danisco Animal Nutrition [νομική οντότητα Danisco (UK) Limited]» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 10
            Τροποποίηση του εκτελεστικού κανονισμού (ΕΕ) 2016/899

               1.   Στον τίτλο, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) 2016/899, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 11
            Τροποποίηση του εκτελεστικού κανονισμού (ΕΕ) 2016/997

               1.   Στον τίτλο, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) 2016/997, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 12
            Τροποποίηση του εκτελεστικού κανονισμού (ΕΕ) 2017/440

               1.   Στον τίτλο, οι λέξεις «Danisco (UK) Ltd, διακριτικός τίτλος: Danisco Animal Nutrition» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) 2017/440, οι λέξεις «Danisco (UK) Ltd. (διακριτικός τίτλος: Danisco Animal Nutrition)» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 13
            Τροποποίηση του εκτελεστικού κανονισμού (ΕΕ) 2017/896

               1.   Στον τίτλο, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

               2.   Στη δεύτερη στήλη του παραρτήματος του εκτελεστικού κανονισμού (ΕΕ) 2017/896, οι λέξεις «Danisco (UK) Ltd» αντικαθίστανται από τις λέξεις «Danisco (UK) Ltd, διακριτικός τίτλος: Danisco Animal Nutrition, και εκπρόσωπος: Genencor International BV».

            Άρθρο 14
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 30 Μαρτίου 2019.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Φεβρουαρίου 2019.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 268 της 18.10.2003, σ. 29.

            (2)  Κανονισμός (ΕΚ) αριθ. 785/2007 της Επιτροπής, της 4ης Ιουλίου 2007, σχετικά με τη χορήγηση άδειας για την 6-φυτάση ΕΚ 3.1.3.26 (Phyzyme XP 5000G/Phyzyme XP 5000L) ως πρόσθετης ύλης ζωοτροφών (ΕΕ L 175 της 5.7.2007, σ. 5).

            (3)  Κανονισμός (ΕΚ) αριθ. 379/2009 της Επιτροπής, της 8ης Μαΐου 2009, για την έγκριση μιας νέας χρήσης της 6-φυτάσης ΕΚ 3.1.3.26 ως πρόσθετης ύλης ζωοτροφών για κοτόπουλα προς πάχυνση, για γαλοπούλες προς πάχυνση, για όρνιθες ωοπαραγωγής, για πάπιες προς πάχυνση, για χοιρίδια (απογαλακτισμένα), για χοίρους προς πάχυνση και για χοιρομητέρες [κάτοχος άδειας Danisco Animal Nutrition, νομική οντότητα Danisco (UK) Limited] (ΕΕ L 116 της 9.5.2009, σ. 6).

            (4)  Κανονισμός (ΕΚ) αριθ. 1087/2009 της Επιτροπής, της 12ης Νοεμβρίου 2009, σχετικά με την έγκριση παρασκευάσματος ενζύμου ενδο-1,4-β-ξυλανάσης που παράγεται από Trichoderma reesei (ATCC PTA 5588), σουμπτιλισίνης που παράγεται από Bacillus subtilis (ATCC 2107) και α-αμυλάσης που παράγεται από Bacillus amyloliquefaciens (ATCC 3978) ως πρόσθετης ύλης ζωοτροφών για κοτόπουλα προς πάχυνση, για πάπιες και για γαλοπούλες προς πάχυνση (κάτοχος άδειας Danisco Animal Nutrition, νομική οντότητα Finnfeeds International Limited) (ΕΕ L 297 της 13.11.2009, σ. 4).

            (5)  Κανονισμός (ΕΕ) αριθ. 9/2010 της Επιτροπής, της 23ης Δεκεμβρίου 2009, σχετικά με την έγκριση της ενδο-1,4-β-ξυλανάσης που παράγεται από Trichoderma reesei (ATCC PTA 5588) ως πρόσθετης ύλης ζωοτροφών για κοτόπουλα προς πάχυνση, για όρνιθες ωοπαραγωγής, για πάπιες και για γαλοπούλες προς πάχυνση (κάτοχος έγκρισης Danisco Animal Nutrition, Finnfeeds International Limited) (ΕΕ L 3 της 7.1.2010, σ. 10).

            (6)  Κανονισμός (ΕΕ) αριθ. 337/2011 της Επιτροπής, της 7ης Απριλίου 2011, σχετικά με την έγκριση παρασκευάσματος ενζύμου ενδο-1,4-β-ξυλανάσης και ενδο-1,3(4)-β-γλυκανάσης ως πρόσθετης ύλης ζωοτροφών για πουλερικά, απογαλακτισμένα χοιρίδια και χοίρους προς πάχυνση (κάτοχος της άδειας: Danisco Animal Nutrition) (ΕΕ L 94 της 8.4.2011, σ. 19).

            (7)  Εκτελεστικός κανονισμός (ΕΕ) αριθ. 389/2011 της Επιτροπής, της 19ης Απριλίου 2011, σχετικά με την έγκριση παρασκευάσματος ενζύμου ενδο-1,4-β-ξυλανάσης, σουμπτιλισίνης και α-αμυλάσης ως πρόσθετης ύλης ζωοτροφών για ωοτόκες όρνιθες (κάτοχος της αδείας Danisco Animal Nutrition) (ΕΕ L 104 της 20.4.2011, σ. 7).

            (8)  Εκτελεστικός κανονισμός (ΕΕ) αριθ. 528/2011 της Επιτροπής, της 30ής Μαΐου 2011, σχετικά με τη χορήγηση άδειας χρήσης της ενδο-1,4-β-ξυλανάσης που παράγεται από Trichoderma reesei (ATCC PTA 5588) ως πρόσθετης ύλης ζωοτροφών για απογαλακτισμένα χοιρίδια και χοίρους προς πάχυνση (κάτοχος της άδειας Danisco Animal Nutrition) (ΕΕ L 143 της 31.5.2011, σ. 10).

            (9)  Εκτελεστικός κανονισμός (ΕΕ) αριθ. 840/2012 της Επιτροπής, της 18ης Σεπτεμβρίου 2012, σχετικά με τη χορήγηση άδειας κυκλοφορίας για τη χρήση της 6-φυτάσης (ΕΚ 3.1.3.26) που παράγεται από Schizosaccharomyces pombe (ATCC 5233) ως πρόσθετης ύλης ζωοτροφών για όλα τα είδη πτηνών προς πάχυνση εκτός από κοτόπουλα προς πάχυνση, γαλοπούλες προς πάχυνση και πάπιες προς πάχυνση και όλα τα είδη πτηνών για ωοπαραγωγή εκτός από τις όρνιθες ωοπαραγωγής (κάτοχος έγκρισης Danisco Animal Nutrition) (ΕΕ L 252 της 19.9.2012, σ. 14).

            (10)  Εκτελεστικός κανονισμός (ΕΕ) αριθ. 1021/2012 της Επιτροπής, της 6ης Νοεμβρίου 2012, σχετικά με τη χορήγηση άδειας χρήσης της ενδο-1,4-β-ξυλανάσης που παράγεται από Trichoderma reesei (ATCC PTA 5588) ως πρόσθετης ύλης ζωοτροφών για μικρά είδη πουλερικών εκτός από πάπιες (κάτοχος της άδειας Danisco Animal Nutrition) (ΕΕ L 307 της 7.11.2012, σ. 68).

            (11)  Εκτελεστικός κανονισμός (ΕΕ) 2016/899 της Επιτροπής, της 8ης Ιουνίου 2016, σχετικά με τη χορήγηση άδειας για τη χρήση της 6-φυτάσης που παράγεται από Trichoderma reesei (ATCC SD-6528) ως πρόσθετης ύλης ζωοτροφών για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd] (ΕΕ L 152 της 9.6.2016, σ. 15).

            (12)  Εκτελεστικός κανονισμός (ΕΕ) 2016/997 της Επιτροπής, της 21ης Ιουνίου 2016, σχετικά με την έγκριση της ενδο-1,4-β-ξυλανάσης EC 3.2.1.8 που παράγεται από το Trichoderma reesei (ATCC PTA 5588) και της ενδο-1,3(4)-β-γλυκανάσης EC 3.2.1.6 που παράγεται από το Trichoderma reesei (ATCC SD 2106) ως πρόσθετης ύλης ζωοτροφών για χοιρομητέρες σε περίοδο γαλουχίας και μικρά είδη χοίρων [κάτοχος της άδειας: Danisco (UK) Ltd] (ΕΕ L 164 της 22.6.2016, σ. 4.)

            (13)  Εκτελεστικός κανονισμός (ΕΕ) 2017/440 της Επιτροπής, της 13ης Μαρτίου 2017, σχετικά με τη χορήγηση άδειας για τη χρήση παρασκευάσματος Bacillus amyloliquefaciens (PTA-6507), Bacillus amyloliquefaciens (NRRL B-50013) και Bacillus amyloliquefaciens (NRRL B-50104) ως πρόσθετης ύλης ζωοτροφών για κοτόπουλα προς πάχυνση, κοτόπουλα εκτρεφόμενα για ωοπαραγωγή, μικρά είδη πουλερικών προς πάχυνση και μικρά είδη πουλερικών εκτρεφόμενων για ωοπαραγωγή (κάτοχος της άδειας: Danisco (UK) Ltd, διακριτικός τίτλος: Danisco Animal Nutrition) (ΕΕ L 67 της 14.3.2017, σ. 74).

            (14)  Εκτελεστικός κανονισμός (ΕΕ) 2017/896 της Επιτροπής, της 24ης Μαΐου 2017, σχετικά με τη χορήγηση άδειας για τη χρήση παρασκευάσματος 6-φυτάσης, που παράγεται από Trichoderma reesei (ATCC SD-6528) ως πρόσθετης ύλης ζωοτροφών σε στερεά μορφή για όλα τα είδη πουλερικών και όλα τα χοιροειδή (εκτός από τα θηλάζοντα χοιρίδια) [κάτοχος της άδειας: Danisco (UK) Ltd] (ΕΕ L 138 της 25.5.2017, σ. 123).


title: Εκτελεστικός κανονισμός (ΕΕ) 2019/366 της Επιτροπής, της 5ης Μαρτίου 2019, για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο των τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα (Κείμενο που παρουσιάζει ενδιαφέρον για τον ΕΟΧ)

text:
                  6.3.2019

                  EL

                  Επίσημη Εφημερίδα της Ευρωπαϊκής Ένωσης

                  L 65/1

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/366 ΤΗΣ ΕΠΙΤΡΟΠΗΣ
         της 5ης Μαρτίου 2019
         για την τροποποίηση του παραρτήματος I του κανονισμού (ΕΕ) αριθ. 605/2010 όσον αφορά τον κατάλογο των τρίτων χωρών ή τμημάτων αυτών από τις οποίες επιτρέπεται η είσοδος στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 εισαγωγική φράση, το άρθρο 8 παράγραφος 1 πρώτο εδάφιο και παράγραφος 4 και το άρθρο 9 παράγραφος 4,
         Έχοντας υπόψη τον κανονισμό (ΕΚ) αριθ. 854/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών διατάξεων για την οργάνωση των επίσημων ελέγχων στα προϊόντα ζωικής προέλευσης που προορίζονται για κατανάλωση από τον άνθρωπο (2), και ιδίως το άρθρο 11 παράγραφος 1,
         Εκτιμώντας τα ακόλουθα:

                     (1)

                     Ο κανονισμός (ΕΕ) αριθ. 605/2010 της Επιτροπής (3) θεσπίζει τους όρους για τη δημόσια υγεία και την υγεία των ζώων, καθώς και τις απαιτήσεις πιστοποίησης για την είσοδο στην Ευρωπαϊκή Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, καθώς και τον κατάλογο τρίτων χωρών από τις οποίες επιτρέπεται η είσοδος των εν λόγω αποστολών στην Ένωση.

                     (2)

                     Το παράρτημα I του κανονισμού (ΕΕ) αριθ. 605/2010 ορίζει τον κατάλογο τρίτων χωρών ή τμημάτων αυτών από τις οποίες επιτρέπεται η είσοδος στην Ένωση αποστολών νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα, και αναφέρει τον τύπο επεξεργασίας που απαιτείται για τα προϊόντα αυτά.

                     (3)

                     Η Ιαπωνία υπέβαλε αίτηση στην Επιτροπή για άδεια εξαγωγής στην Ένωση νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που έχουν υποβληθεί σε μη ειδική επεξεργασία. Ως προς την υγεία των ζώων, η Ιαπωνία είναι τρίτη χώρα που περιλαμβάνεται στον κατάλογο του Παγκόσμιου Οργανισμού για την Υγεία των Ζώων ως απαλλαγμένη από τον αφθώδη πυρετό (FMD) στην οποία δεν πραγματοποιείται εμβολιασμός και, συνεπώς, πληροί τις ενωσιακές απαιτήσεις εισαγωγής που αφορούν την υγεία των ζώων.

                     (4)

                     Η Επιτροπή έχει πραγματοποιήσει πρόσφατα κτηνιατρικούς ελέγχους στην Ιαπωνία. Οι εν λόγω έλεγχοι αυτοί αποδεικνύουν ότι η αρμόδια αρχή της Ιαπωνίας παρέχει κατάλληλες εγγυήσεις όσον αφορά τη συμμόρφωση με τις απαιτήσεις περί υγείας των ζώων που προβλέπονται στην οδηγία 2002/99/ΕΚ.

                     (5)

                     Με βάση τις κατάλληλες εγγυήσεις που παρέχονται από την αρμόδια αρχή της Ιαπωνίας και την ευνοϊκή κατάσταση της υγείας των ζώων όσον αφορά τον αφθώδη πυρετό στην Ιαπωνία, είναι σκόπιμο να συμπεριληφθεί η Ιαπωνία στο παράρτημα Ι του κανονισμού (ΕΕ) αριθ. 605/2010. Αυτή η προσθήκη στον κατάλογο του παραρτήματος Ι θα πρέπει να γίνει με την επιφύλαξη των υποχρεώσεων που απορρέουν από άλλες διατάξεις της ενωσιακής νομοθεσίας όσον αφορά τις εισαγωγές και τη διάθεση στην αγορά, στο εσωτερικό της Ένωσης, προϊόντων ζωικής προέλευσης, ιδίως εκείνων που σχετίζονται με τον κατάλογο των εγκαταστάσεων που παρατίθενται στο άρθρο 12 του κανονισμού (ΕΚ) αριθ. 854/2004.

                     (6)

                     Επομένως, ο κανονισμός (ΕΕ) αριθ. 605/2010 θα πρέπει να τροποποιηθεί αναλόγως.

                     (7)

                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Στον πίνακα του παραρτήματος I του κανονισμού (ΕΕ) αριθ. 605/2010 προστίθεται η ακόλουθη καταχώριση μετά την καταχώριση για την Ισλανδία

                           «JP

                           Ιαπωνία

                           +

                           +

                           +»

            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 5 Μαρτίου 2019.

                  Για την Επιτροπή

                  Ο Πρόεδρος

               Jean-Claude JUNCKER

            (1)  ΕΕ L 18 της 23.1.2003, σ. 11.

            (2)  ΕΕ L 139 της 30.4.2004, σ. 206.

            (3)  Κανονισμός (ΕΕ) αριθ. 605/2010 της Επιτροπής, της 2ας Ιουλίου 2010, σχετικά με τον καθορισμό όρων για την υγεία των ζώων, τη δημόσια υγεία και την κτηνιατρική πιστοποίηση όσον αφορά την είσοδο στην Ευρωπαϊκή Ένωση νωπού γάλακτος, γαλακτοκομικών προϊόντων, πρωτογάλακτος και προϊόντων με βάση το πρωτόγαλα που προορίζονται για ανθρώπινη κατανάλωση (ΕΕ L 175 της 10.7.2010, σ. 1).


title: Εκτελεστικός κανονισμός (ΕΕ) 2019/371 της Επιτροπής, της 7ης Μαρτίου 2019, για τον καθορισμό των εισαγωγικών δασμών που εφαρμόζονται σε ορισμένα είδη αποφλοιωμένου ρυζιού από τις 8 Μαρτίου 2019

text:
                  8.3.2019

                  EL

                  Επίσημη Εφημερίδα της Ευρωπαϊκής Ένωσης

                  L 68/3

         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2019/371 ΤΗΣ ΕΠΙΤΡΟΠΗΣ
         της 7ης Μαρτίου 2019
         για τον καθορισμό των εισαγωγικών δασμών που εφαρμόζονται σε ορισμένα είδη αποφλοιωμένου ρυζιού από τις 8 Μαρτίου 2019
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 183 πρώτο εδάφιο στοιχείο α),
         Εκτιμώντας τα ακόλουθα:

                     (1)

                     Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι, η οποία εγκρίθηκε με την απόφαση 2005/476/ΕΚ του Συμβουλίου (2), καθορίζει μέθοδο υπολογισμού των δασμών που εφαρμόζονται στις εισαγωγές αποφλοιωμένου ρυζιού.

                     (2)

                     Με βάση τις πληροφορίες που διαβίβασαν οι αρμόδιες αρχές, η Επιτροπή διαπιστώνει ότι χορηγήθηκαν πιστοποιητικά εισαγωγής για αποφλοιωμένο ρύζι του κωδικού ΣΟ 1006 20, εξαιρουμένων των πιστοποιητικών εισαγωγής ρυζιού Basmati, για ποσότητα 265 824 τόνων για την περίοδο από την 1η Σεπτεμβρίου 2018 έως τις 28 Φεβρουαρίου 2019. Επομένως, θα πρέπει να τροποποιηθεί ο εισαγωγικός δασμός για το αποφλοιωμένο ρύζι του κωδικού ΣΟ 1006 20, πλην του ρυζιού Basmati, που καθορίστηκε με τον εκτελεστικό κανονισμό (ΕΕ) αριθ. 191/2012 της Επιτροπής (3).

                     (3)

                     Ως εκ τούτου, θα πρέπει να καταργηθεί ο εκτελεστικός κανονισμός (ΕΕ) αριθ. 191/2012.

                     (4)

                     Ο καθορισμός του εφαρμοστέου δασμού πρέπει να γίνει εντός δέκα ημερών από το τέλος της περιόδου αναφοράς. Κατά συνέπεια, ο παρών κανονισμός θα πρέπει να αρχίσει να ισχύει πάραυτα,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

            Άρθρο 1
            Ο εισαγωγικός δασμός που εφαρμόζεται στο αποφλοιωμένο ρύζι του κωδικού ΣΟ 1006 20, είναι 65 EUR ανά τόνο.

            Άρθρο 2
            Ο εκτελεστικός κανονισμός (ΕΕ) αριθ. 191/2012 καταργείται.

            Άρθρο 3
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 7 Μαρτίου 2019.

                  Για την Επιτροπή,

                  εξ ονόματος του Προέδρου,

               Jerzy PLEWA

                  Γενικός Διευθυντής

                  Γενική Διεύθυνση Γεωργίας και Αγροτικής Ανάπτυξης

            (1)  ΕΕ L 347 της 20.12.2013, σ. 671.

            (2)  Απόφαση 2005/476/ΕΚ του Συμβουλίου, της 21ης Ιουνίου 2005, για τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής σχετικά με τη μέθοδο υπολογισμού των δασμών που επιβάλλονται στο αποφλοιωμένο ρύζι και για την τροποποίηση των αποφάσεων 2004/617/ΕΚ, 2004/618/ΕΚ και 2004/619/ΕΚ (ΕΕ L 170 της 1.7.2005, σ. 67).

            (3)  Εκτελεστικός κανονισμός (ΕΕ) αριθ. 191/2012 της Επιτροπής, της 7ης Μαρτίου 2012, για τον καθορισμό των εισαγωγικών δασμών που εφαρμόζονται σε ορισμένα είδη αποφλοιωμένου ρυζιού από τις 8 Μαρτίου 2012 (ΕΕ L 69 της 8.3.2012, σ. 12).


title: Εκτελεστικός κανονισμός (ΕΕ) 2017/2312 της Επιτροπής, της 13ης Δεκεμβρίου 2017, σχετικά με την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοιρομητέρες, θηλάζοντα χοιρίδια και σκύλους (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office) (Κείμενο που παρουσιάζει ενδιαφέρον για τον ΕΟΧ )

text:
                  14.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 331/41

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2312 ΤΗΣ ΕΠΙΤΡΟΠΉΣ
      της 13ης Δεκεμβρίου 2017
      σχετικά με την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοιρομητέρες, θηλάζοντα χοιρίδια και σκύλους (κάτοχος της άδειας: Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής.

                  (2)

                  Σύμφωνα με το άρθρο 7 του κανονισμού (ΕΚ) αριθ. 1831/2003, υποβλήθηκαν αιτήσεις για νέα χρήση του παρασκευάσματος Bacillus subtilis C-3102 (DSM 15544). Οι εν λόγω αιτήσεις συνοδεύονταν από τα στοιχεία και τα έγγραφα που απαιτούνται βάσει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (3)

                  Οι αιτήσεις αφορούν την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για χοιρομητέρες, θηλάζοντα χοιρίδια και σκύλους, που θα ταξινομηθεί στην κατηγορία πρόσθετων υλών «ζωοτεχνικές πρόσθετες ύλες».

                  (4)

                  Το παρασκεύασμα Bacillus subtilis C-3102 (DSM 15544), το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα χρόνια ως πρόσθετη ύλη ζωοτροφών για τα κοτόπουλα προς πάχυνση με τον κανονισμό (ΕΚ) αριθ. 1444/2006 της Επιτροπής (2) για τα απογαλακτισμένα χοιρίδια με τον κανονισμό (ΕΕ) αριθ. 333/2010 της Επιτροπής (3)·για τα κοτόπουλα ωοπαραγωγής, τις γαλοπούλες, τα μικρά είδη πτηνών και άλλα διακοσμητικά πτηνά και πτερωτά θηράματα με τον κανονισμό (ΕΕ) αριθ. 184/2011 της Επιτροπής (4), και για τις όρνιθες ωοπαραγωγής και τα διακοσμητικά ψάρια με τον εκτελεστικό κανονισμό (ΕΕ) 2016/897 της Επιτροπής (5).

                  (5)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στις γνωμοδοτήσεις που εξέδωσε στις 21 Μαρτίου 2017 (6), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Bacillus subtilis C-3102 (DSM 15544) δεν έχει δυσμενείς επιπτώσεις στην υγεία των ζώων, στην υγεία του ανθρώπου και στο περιβάλλον. Κατέληξε επίσης στο συμπέρασμα ότι η πρόσθετη ύλη έχει τη δυνατότητα να βελτιώνει τις παραμέτρους ζωοτεχνικής απόδοσης για τις χοιρομητέρες και τα θηλάζοντα χοιρίδια και να αυξάνει την περιττωματική ξηρά ύλη στους σκύλους. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (6)

                  Από την αξιολόγηση του παρασκευάσματος Bacillus subtilis C-3102 (DSM 15544) διαπιστώνεται ότι πληρούνται οι όροι για τη χορήγηση άδειας που προβλέπονται στο άρθρο 5 του κανονισμού (ΕΚ) αριθ. 1831/2003. Ως εκ τούτου, θα πρέπει να εγκριθεί η χρήση του εν λόγω παρασκευάσματος, όπως διευκρινίζεται στο παράρτημα του παρόντος κανονισμού.

                  (7)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Το παρασκεύασμα που προσδιορίζεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
      Άρθρο 2
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 13 Δεκεμβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Κανονισμός (ΕΚ) αριθ. 1444/2006 της Επιτροπής, της 29ης Σεπτεμβρίου 2006, σχετικά με την έγκριση του Bacillus subtilis C-3102 (Calsporin) ως πρόσθετης ύλης ζωοτροφών (ΕΕ L 271 της 30.9.2006, σ. 19).

         (3)  Κανονισμός (ΕΕ) αριθ. 333/2010 της Επιτροπής, της 22ας Απριλίου 2010, σχετικά με την έγκριση νέας χρήσης του παρασκευάσματος Bacillus subtilis C-3102 (DSM 15544) ως πρόσθετης ύλης ζωοτροφών για απογαλακτισμένα χοιρίδια (κάτοχος της άδειας: Asahi Calpis Wellness Co. Ltd., που εκπροσωπείται στην Ευρωπαϊκή Ένωση από την Asahi Calpis Wellness Co. Ltd. Europe Representative Office) (ΕΕ L 102 της 23.4.2010, σ. 19).

         (4)  Κανονισμός (ΕΕ) αριθ. 184/2011 της Επιτροπής, της 25ης Φεβρουαρίου 2011, για την έγκριση του Bacillus subtilis C-3102 (DSM 15544) ως πρόσθετης ύλης ζωοτροφών για τα κοτόπουλα ωοπαραγωγής, τις γαλοπούλες, τα μικρά είδη πτηνών και άλλα διακοσμητικά πτηνά και πτερωτά θηράματα (κάτοχος της άδειας: Asahi Calpis Wellness Co. Ltd., που εκπροσωπείται στην Ευρωπαϊκή Ένωση από την Asahi Calpis Wellness Co. Ltd. Europe Representative Office) (ΕΕ L 53 της 26.2.2011, σ. 33).

         (5)  Εκτελεστικός κανονισμός (ΕΕ) 2016/897 της Επιτροπής, της 8ης Ιουνίου 2016, σχετικά με τη χορήγηση άδειας για τη χρήση παρασκευάσματος του Bacillus subtilis (C-3102) (DSM 15544) ως πρόσθετης ύλης ζωοτροφών για όρνιθες ωοπαραγωγής και διακοσμητικά ψάρια (κάτοχος της άδειας: Asahi Calpis Wellness Co. Ltd.) και για την τροποποίηση των κανονισμών (ΕΚ) αριθ. 1444/2006, (ΕΕ) αριθ. 333/2010 και (ΕΕ) αριθ. 184/2011 όσον αφορά τον κάτοχο της άδειας (ΕΕ L 152 της 9.6.2016, σ. 7).

         (6)  EFSA Journal 2017· 15(4):4760 και EFSA Journal 2017· 15(4): 4761.

         ΠΑΡΑΡΤΗΜΑ

                     Αριθμός αναγνώρισης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου έγκρισης

                     CFU ανά kg πλήρους ζωοτροφής με περιεκτικότητα σε υγρασία 12 %

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1820

                     Asahi Calpis Wellness Co. Ltd, που εκπροσωπείται από την Asahi Calpis Wellness Co. Ltd Europe Representative Office

                        Bacillus subtilis

                     DSM 15544

                        Σύσταση πρόσθετης ύλης

                     Παρασκεύασμα Bacillus subtilis C-3102
                     DSM 15544 που περιέχει τουλάχιστον 1 × 1010 CFU/g πρόσθετης ύλης σε στερεά μορφή

                        Χαρακτηρισμός της δραστικής ουσίας

                     Βιώσιμα κύτταρα του Bacillus subtilis
                     DSM 15544

                        Αναλυτική μέθοδος

                     Καταμέτρηση: Τεχνική επίστρωσης με επάλειψη, σε άγαρ με τρυπτόνη και σόγια, σε όλες τις μήτρες-στόχους (EN 15784:2009)
                     Ταυτοποίηση: ηλεκτροφόρηση παλλόμενου πεδίου σε πήκτωμα (PFGE).

                     Χοιρομητέρες
                     Θηλάζοντα χοιρίδια

                     —

                     3 × 108

                     —

                                 1.

                                 Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Οι οδηγίες χρήσης πρέπει να αναφέρουν:
                                 «Η πρόσθετη ύλη μπορεί να χορηγείται σε χοιρομητέρες σε περίοδο γαλουχίας και 'θηλάζοντα χοιρίδια ταυτόχρονα»

                                 3.

                                 Για τους χρήστες της πρόσθετης ύλης και των προμειγμάτων, οι υπεύθυνοι επιχειρήσεων ζωοτροφών θεσπίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων από τη χρήση. Όταν οι κίνδυνοι αυτοί δεν μπορούν να εξαλειφθούν ή να μειωθούν στο ελάχιστο με τις εν λόγω διαδικασίες και τα εν λόγω μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, συμπεριλαμβανομένων και μέσων προστασίας της αναπνοής.

                     3 Ιανουαρίου 2028

                     Σκύλοι

                     1 × 109


title: Εκτελεστικός κανονισμός (ΕΕ) 2017/2308 της Επιτροπής, της 13ης Δεκεμβρίου 2017, σχετικά με τη χορήγηση άδειας για τη χρήση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για θηλάζοντα χοιρίδια (κάτοχος της άδειας Chr. Hansen A/S) (Κείμενο που παρουσιάζει ενδιαφέρον για τον ΕΟΧ )

text:
                  14.12.2017

                  EL

                  Επίσημη Εφημερίδα της Ευρωπαϊκής Ένωσης

                  L 331/19

            ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2308 ΤΗΣ ΕΠΙΤΡΟΠΉΣ
      της 13ης Δεκεμβρίου 2017
      σχετικά με τη χορήγηση άδειας για τη χρήση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για θηλάζοντα χοιρίδια (κάτοχος της άδειας Chr. Hansen A/S)
      (Κείμενο που παρουσιάζει ενδιαφέρον για τον ΕΟΧ)
      Η ΕΥΡΩΠΑΪΚΗ ΕΠΙΤΡΟΠΗ,
      Έχοντας υπόψη τη Συνθήκη για τη λειτουργία της Ευρωπαϊκής Ένωσης,
      Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 9 παράγραφος 2,
      Εκτιμώντας τα ακόλουθα:

                  (1)

                  Ο κανονισμός (ΕΚ) αριθ. 1831/2003 προβλέπει τη χορήγηση άδειας κυκλοφορίας για τις πρόσθετες ύλες που χρησιμοποιούνται στη διατροφή των ζώων και καθορίζει τους όρους και τις διαδικασίες για τη χορήγηση της άδειας αυτής. Το άρθρο 10 του εν λόγω κανονισμού προβλέπει την επαναξιολόγηση των πρόσθετων υλών που εγκρίθηκαν σύμφωνα με την οδηγία 70/524/ΕΟΚ του Συμβουλίου (2).

                  (2)

                  Το παρασκεύασμα Bacillus subtilis (DSM 5750) και Bacillus licheniformis (DSM 5749) εγκρίθηκε χωρίς χρονικό περιορισμό σύμφωνα με την οδηγία 70/524/ΕΟΚ ως πρόσθετη ύλη ζωοτροφών για χοίρους προς πάχυνση και χοιρίδια με τον κανονισμό (ΕΚ) αριθ. 2148/2004 της Επιτροπής (3). Στη συνέχεια, το εν λόγω παρασκεύασμα εγγράφηκε στο μητρώο πρόσθετων υλών ζωοτροφών ως υφιστάμενο προϊόν, σύμφωνα με το άρθρο 10 παράγραφος 1 του κανονισμού (ΕΚ) αριθ. 1831/2003. Το εν λόγω παρασκεύασμα έλαβε άδεια για δέκα έτη για χρήση σε απογαλακτισμένα χοιρίδια, χοίρους προς πάχυνση, χοιρομητέρες, μόσχους εκτροφής και γαλοπούλες προς πάχυνση με τον εκτελεστικό κανονισμό (ΕΕ) 2017/447 της Επιτροπής (4).

                  (3)

                  Σύμφωνα με το άρθρο 10 παράγραφος 2 του κανονισμού (ΕΚ) αριθ. 1831/2003 σε συνδυασμό με το άρθρο 7 του εν λόγω κανονισμού, υποβλήθηκε αίτηση για την επαναξιολόγηση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για χοιρίδια. Η αίτηση αφορούσε επίσης την αξιολόγηση του παρασκευάσματος αυτού για νέα χρήση στο πόσιμο νερό. Ο αιτών ζήτησε την ταξινόμηση της εν λόγω πρόσθετης ύλης στην κατηγορία «ζωοτεχνικές πρόσθετες ύλες». Η εν λόγω αίτηση συνοδευόταν από τα στοιχεία και τα έγγραφα που απαιτούνται δυνάμει του άρθρου 7 παράγραφος 3 του κανονισμού (ΕΚ) αριθ. 1831/2003.

                  (4)

                  Η Ευρωπαϊκή Αρχή για την Ασφάλεια των Τροφίμων («η Αρχή»), στη γνωμοδότηση που εξέδωσε στις 12 Ιουλίου 2016 (5), κατέληξε στο συμπέρασμα ότι, σύμφωνα με τις προτεινόμενες συνθήκες χρήσης, το παρασκεύασμα Bacillus subtilis (DSM 5750) και Bacillus licheniformis (DSM 5749) δεν έχει δυσμενείς επιπτώσεις στην υγεία των ζώων, στην υγεία του ανθρώπου ή στο περιβάλλον. Η Αρχή έκρινε ότι η πρόσθετη ύλη έχει τη δυνατότητα να βελτιώσει την αύξηση του βάρους των θηλαζόντων χοιριδίων όταν χρησιμοποιείται σε ζωοτροφές ή στο πόσιμο νερό. Η Αρχή δεν θεωρεί ότι υπάρχει ανάγκη να θεσπιστούν ειδικές απαιτήσεις παρακολούθησης μετά τη διάθεση στην αγορά. Η Αρχή επαλήθευσε, επίσης, την έκθεση όσον αφορά τη μέθοδο ανάλυσης της πρόσθετης ύλης ζωοτροφών στις ζωοτροφές, η οποία υποβλήθηκε από το εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.

                  (5)

                  Από την αξιολόγηση του παρασκευάσματος Bacillus subtilis (DSM 5750) και Bacillus licheniformis (DSM 5749) προκύπτει ότι πληρούνται οι όροι για τη χορήγηση άδειας όπως προβλέπεται στο άρθρο 5 του κανονισμού (ΕΚ) αριθ. 1831/2003. Συνεπώς, θα πρέπει να εγκριθεί η χρήση αυτού του παρασκευάσματος, όπως διευκρινίζεται στο παράρτημα του παρόντος κανονισμού.

                  (6)

                  Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,

            ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
      Άρθρο 1
      Χορήγηση άδειας
      Το παρασκεύασμα που παρατίθεται στο παράρτημα, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες» και στη λειτουργική ομάδα «σταθεροποιητές της χλωρίδας των εντέρων», εγκρίνεται ως πρόσθετη ύλη που μπορεί να χρησιμοποιείται στη διατροφή των ζώων υπό τους όρους που παρατίθενται στο εν λόγω παράρτημα.
      Άρθρο 2
      Έναρξη ισχύος
      Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

         Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
         Βρυξέλλες, 13 Δεκεμβρίου 2017.

               Για την Επιτροπή

               Ο Πρόεδρος

            Jean-Claude JUNCKER

         (1)  ΕΕ L 268 της 18.10.2003, σ. 29.

         (2)  Οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (ΕΕ L 270 της 14.12.1970, σ. 1).

         (3)  Κανονισμός (ΕΚ) αριθ. 2148/2004 της Επιτροπής, της 16ης Δεκεμβρίου 2004, σχετικά με τη μόνιμη και την προσωρινή έγκριση ορισμένων πρόσθετων υλών καθώς και την έγκριση νέων χρήσεων μιας πρόσθετης ύλης ήδη εγκεκριμένης στις ζωοτροφές (ΕΕ L 370 της 17.12.2004, σ. 24).

         (4)  Εκτελεστικός κανονισμός (ΕΕ) 2017/447 της Επιτροπής, της 14ης Μαρτίου 2017, σχετικά με τη χορήγηση άδειας για χρήση του παρασκευάσματος Bacillus subtilis (DSM 5750) και Bacillus licheniformis (DSM 5749) ως πρόσθετης ύλης ζωοτροφών για χοιρομητέρες, απογαλακτισμένα χοιρίδια, χοίρους προς πάχυνση, μόσχους εκτροφής και γαλοπούλες προς πάχυνση και για την τροποποίηση των κανονισμών (ΕΚ) αριθ. 1453/2004, (ΕΚ) αριθ. 2148/2004 και (ΕΚ) αριθ. 600/2005 (κάτοχος της άδειας Chr. Hansen A/S) (ΕΕ L 69 της 15.3.2017, σ. 19).

         (5)  EFSA Journal 2016· 14(9):4558.

         ΠΑΡΑΡΤΗΜΑ

                     Αριθμός αναγνώρισης της πρόσθετης ύλης

                     Επωνυμία του κατόχου της άδειας

                     Πρόσθετη ύλη

                     Σύνθεση, χημικός τύπος, περιγραφή, αναλυτική μέθοδος

                     Είδος ή κατηγορία ζώου

                     Μέγιστη ηλικία

                     Ελάχιστη περιεκτικότητα

                     Μέγιστη περιεκτικότητα

                     Ελάχιστη περιεκτικότητα

                     Μέγιστη περιεκτικότητα

                     Άλλες διατάξεις

                     Λήξη της περιόδου ισχύος της άδειας

                     CFU ανά kg πλήρους ζωοτροφής με περιεκτικότητα σε υγρασία 12 %

                     CFU/l πόσιμου νερού

                        Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων

                     4b1700i

                     Chr.Hansen A/S

                        Bacillus subtilis (DSM 5750) και Bacillus licheniformis (DSM 5749)

                        Σύσταση πρόσθετης ύλης

                     Παρασκεύασμα του Bacillus subtilis(DSM 5750) και Bacillus licheniformis (DSM 5749) με ελάχιστη περιεκτικότητα 3,2 × 1010 CFU/g πρόσθετης ύλης
                     (αναλογία 1:1)
                     Στερεά μορφή

                        Χαρακτηρισμός της δραστικής ουσίας

                     Βιώσιμα σπόρια του Bacillus subtilis

                     (DSM 5750) και Bacillus licheniformis (DSM 5749)

                        Αναλυτική μέθοδος
                         (1)

                     Ταυτοποίηση και καταμέτρηση του Bacillus subtilis (DSM 5750) και Bacillus licheniformis (DSM 5749) στην πρόσθετη ύλη ζωοτροφών, σε προμείγματα, ζωοτροφές και νερό:

                                 —

                                 Ταυτοποίηση: Ηλεκτροφόρηση παλλόμενου πεδίου (PFGE)

                                 —

                                 Καταμέτρηση: Μέθοδος καταμέτρησης με επίστρωση σε τρυβλία με χρήση άγαρ με τρυπτόνη και σόγια - EN 15784

                     Θηλάζοντα χοιρίδια

                     —

                     1,3 × 109

                     —

                     6,5 × 108

                     —

                                 1.

                                 Στις οδηγίες χρήσης της πρόσθετης ύλης και του προμείγματος πρέπει να αναφέρονται οι συνθήκες αποθήκευσης και η σταθερότητα στη θερμική επεξεργασία.

                                 2.

                                 Η πρόσθετη ύλη μπορεί να χρησιμοποιηθεί σε πόσιμο νερό.

                                 3.

                                 Κατά τη χρήση της πρόσθετης ύλης σε πόσιμο νερό πρέπει να διασφαλίζεται η ομοιογενής διασπορά της πρόσθετης ύλης.

                                 4.

                                 Οι οδηγίες χρήσης πρέπει να αναφέρουν:
                                 «Η πρόσθετη ύλη πρέπει να χορηγείται σε χοιρομητέρες και θηλάζοντα χοιρίδια ταυτόχρονα».

                                 5.

                                 Για τους χρήστες της πρόσθετης ύλης και των προμειγμάτων, οι υπεύθυνοι των επιχειρήσεων ζωοτροφών καθορίζουν επιχειρησιακές διαδικασίες και οργανωτικά μέτρα για την αντιμετώπιση των πιθανών κινδύνων που απορρέουν από τη χρήση τους. Όταν οι κίνδυνοι αυτοί δεν είναι δυνατό να εξαλειφθούν ή να μειωθούν στο ελάχιστο με τις εν λόγω διαδικασίες και μέτρα, η πρόσθετη ύλη και τα προμείγματα χρησιμοποιούνται με μέσα ατομικής προστασίας, μεταξύ άλλων μέσα προστασίας της αναπνοής και του δέρματος.

                     3 Ιανουαρίου 2028

            (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του εργαστηρίου αναφοράς: https://ec.europa.eu/jrc/en/eurl/feed-additives/evaluation-reports


title: Εκτελεστικός κανονισμός (ΕΕ) 2017/2314 της Επιτροπής, της 13ης Δεκεμβρίου 2017, σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 20 Νοεμβρίου 2017 έως τις 30 Νοεμβρίου 2017 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Ιουλίου 2018 έως τις 31 Δεκεμβρίου 2018 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 2535/2001 στον τομέα του γάλακτος και των γαλακτοκομικών προϊόντων

text:
               14.12.2017

               EL

               Επίσημη Εφημερίδα της Ευρωπαϊκής Ένωσης

               L 331/53

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2314 ΤΗΣ ΕΠΙΤΡΟΠΉΣ
   της 13ης Δεκεμβρίου 2017
   σχετικά με τον καθορισμό του συντελεστή κατανομής που πρέπει να εφαρμόζεται στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 20 Νοεμβρίου 2017 έως τις 30 Νοεμβρίου 2017 και με τον προσδιορισμό των ποσοτήτων που πρέπει να προστεθούν στην ποσότητα που καθορίστηκε για την υποπερίοδο από την 1η Ιουλίου 2018 έως τις 31 Δεκεμβρίου 2018 στο πλαίσιο των δασμολογικών ποσοστώσεων που ανοίχθηκαν με τον κανονισμό (ΕΚ) αριθ. 2535/2001 στον τομέα του γάλακτος και των γαλακτοκομικών προϊόντων
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 13081308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 2535/2001 της Επιτροπής (2) ανοίχθηκαν ετήσιες δασμολογικές ποσοστώσεις για την εισαγωγή προϊόντων του τομέα του γάλακτος και των γαλακτοκομικών προϊόντων.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 20 Νοεμβρίου 2017 έως τις 30 Νοεμβρίου 2017 για την υποπερίοδο από την 1η Ιανουαρίου 2018 έως τις 30 Ιουνίου 2018 είναι, όσον αφορά ορισμένες ποσοστώσεις, μεγαλύτερες από τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιο βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμόζεται στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3).

               (3)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από τις 20 Νοεμβρίου 2017 έως τις 30 Νοεμβρίου 2017 για την υποπερίοδο από την 1η Ιανουαρίου 2018 έως τις 30 Ιουνίου 2018 είναι, όσον αφορά ορισμένες ποσοστώσεις, μικρότερες από τις διαθέσιμες ποσότητες. Ως εκ τούτου, κρίνεται σκόπιμο να προσδιοριστούν οι ποσότητες για τις οποίες δεν υποβλήθηκαν αιτήσεις, οι οποίες εν συνεχεία θα πρέπει να προστεθούν στην ποσότητα που καθορίζεται για την επόμενη υποπερίοδο ποσόστωσης.

               (4)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες για τις οποίες υποβλήθηκαν οι αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 2535/2001, για την υποπερίοδο από την 1η Ιανουαρίου 2018 έως τις 30 Ιουνίου 2018, εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   2.   Οι ποσότητες για τις οποίες δεν υποβλήθηκαν αιτήσεις πιστοποιητικών εισαγωγής δυνάμει του κανονισμού (ΕΚ) αριθ. 2535/2001 και οι οποίες πρέπει να προστεθούν στην υποπερίοδο από την 1η Ιουλίου 2018 έως τις 31 Δεκεμβρίου 2018 προβλέπονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2017.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής

            Γενική Διεύθυνση Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων (ΕΕ L 341 της 22.12.2001, σ. 29).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

         I.A

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4590

                  —

                  —

                  09.4599

                  —

                  —

                  09.4591

                  —

                  —

                  09.4592

                  —

                  —

                  09.4593

                  —

                  —

                  09.4594

                  —

                  —

                  09.4595

                  —

                  —

                  09.4596

                  —

                  —

         I.ΣΤ

                  Προϊόντα καταγωγής Ελβετίας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4155

                  —

                  —

         I.Η

                  Προϊόντα καταγωγής Νορβηγίας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4179

                  —

                  2 707 600

         I.Θ

                  Προϊόντα καταγωγής Ισλανδίας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4205

                  —

                  —

                  09.4206

                  —

                  —

         I.ΙΑ

                  Προϊόντα καταγωγής Νέας Ζηλανδίας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4514

                  —

                  7 000 000

                  09.4515

                  —

                  4 000 000

                  09.4182

                  —

                  16 806 000

                  09.4195

                  —

                  20 540 500

         I.ΙΒ

                  Προϊόντα καταγωγής Ουκρανίας

                  Αύξων αριθμός

                  Συντελεστής κατανομής — αιτήσεις που υποβλήθηκαν για την υποπερίοδο από 1.1.2018 έως 30.6.2018
                  (%)

                  Ποσότητες για τις οποίες δεν υποβλήθηκαν αιτήσεις και οι οποίες πρέπει να προστεθούν στις διαθέσιμες ποσότητες για την υποπερίοδο από 1.7.2018 έως 31.12.2018
                  (σε kg)

                  09.4600

                  —

                  3 777 000

                  09.4601

                  —

                  1 250 000

                  09.4602

                  0,608872

                  —